Alomar møtte David Bowie tidlig i 1974 under Lulus innspilling av Bowie-sangen «Can You Hear Me?». Bowie ville at Alomar skulle bli med i hans band, men forhandlingene med Bowies management stanset opp og Alomar ble værende i The Main Ingredient. Under et seks-ukers opphold i -turneen spilte Bowie inn nye sanger i Sigma Sound Studios sammen med Alomar, som tok med seg Vandross, Clark, Davis og bassisten Emir Kassan. Mesteparten av albumet ble spilt inn i denne perioden, og Alomar ble med på resten av -turneen som ble kalt fra september til desember i 1974. I januar 1975 spilte Bowie og John Lennon inn «Across the Universe» i Electric Lady Studios, og låten «Fame» ble til under den innspillingen - basert på et gitarriff som Alomar opprinnelig lagde til sangen «Footstompin»'som ble spilt under -konsertene. «Fame» er kreditert Bowie, Alomar og Lennon og ble Bowies første nr. 1-singel i USA. Det første Bowie-albumet Alomar medvirket på var i 1975. Dette innledet et langvarig samarbeide mellom Alomar og Bowie, den første perioden med Dennis Davis og George Murray som faste musikere for Bowie. I tillegg medvirket en rekke gitarister som Earl Slick, Stacey Heydon, Ricky Gardiner, Robert Fripp og Adrian Belew.